Reglugerðin hefur tekið þónokkrum breytingum þar sem innlausn ríkisins hefur nú liðið undir lok og við tekur markaður fyrir greiðslumark mjólkur . Eins hefur Búnaðarstofa MAST nú sameinast atvinnuvegaráðuneytinu og því er ráðuneytið komið með verkefni sem áður heyrðu undir MAST . Helstu atriði : Heildargreiðslumark ársins 2020 er 145 milljónir lítra líkt og árið 2019 . Framleiðsluskylda fer úr 95% í 100% í samræmi við ályktun aðalfundar LK árið 2019 . Ekki verður krafist bankaábyrgðar við kauptilboð á markaði fyrir greiðslumark mjólkur . Að hámarki er hægt að óska eftir kaupum á 50.000 lítrum á hverjum markaði . Hlutdeild einstakra framleiðenda má ekki nema hærra hlutfalli en 1,2% af árlegu heildargreiðslumarki mjólkur . Framkvæmdanefnd búvörusamninga getur gert tillögu að hámarskverði á markaði , þó aldrei hærra en sem nemur þreföldu afurðastöðvaverði . Nefndin skal taka afstöðu til þess hvort setja eigi hámarksverð á fyrsta markaði í janúarmánuði . Skilgreining á tengdum aðilum kemur ný inn . Fyrirkomulag markaðar Markaður fyrir greiðslumark mjólkur skal haldinn þrisvar á ári ; þann 1. apríl , 1. september og þann 1. nóvember . Tilboðsgjöfum er skylt að gæta að því að einungis eitt tilboð komi frá aðilum sem teljast tengdir . Að hámarki er hægt að óska eftir 50.000 lítrum til kaups á hverjum markaði , eða alls 150.000 lítrum árlega . Framkvæmdanefnd búvörusamninga gerir tillögu til ráðherra um breytt hámark ef aðstæður krefja . Þá má hlutdeild framleiðanda eða framleiðenda sem eru í eigu einstakra aðila , einstaklinga , lögaðila eða tengdra aðila ekki nema hærra hlutfalli en 1,2% af árlegu heildargreiðslumarki mjólkur . Heimilt er að krefja um frekari upplýsingar og gögn ef tilefni þykir til þess innan fyrirframákveðins tímamarks . Heimilt er að senda kröfu til innheimtu fyrir kauptilboði ef hún er ekki greidd á gjalddaga á kostnað tilboðsgjafa . Einnig er heimilt að leggja fram með kauptilboði eða fyrir upphaf markaðsdags staðgreiðslu fyrir andvirði greiðslumarksins . Kaupandi skal inna af hendi staðgreiðslu fyrir andvirði greiðslumarksins fyrsta virka dag næsta mánaðar eftir opnun tilboða . Síða um Búvörusamninga hér á naut.is hefur nú verið uppfærð í takt við þessar breytingar .